Պիեռո դի Կոզիմո

Պիեռո դի Կոզիմո, Պիեռո դի Լորենցո դի Պիեռո դ'Անտոնիո Ուբալդինի (Piero di Cosimo, ), ֆլորենտական դպրոցի իտալացի գեղանկարիչ։ Կոզիմո Ռոսսելլիի աշակերտ։

Կենսագրություն 
Ծնվել է 1462 թվականին Ֆլորենցիայում։ Կրել է Ֆիլիպինո Լիպպիի, Լեոնարդո դա Վինչիի և Հուգո վան դեր Գուսի ազդեցությունը։

1482-1484 թվականներին աշխատել է Հռոմում` օգնելով Կոզիմո Ռոսսելլիին Սիքստինյան կապելլայի որմնանկարների աշխատանքում։

Պիեռո դի Կոզիմոն գեղանկարչական վարպետությունը փոխառել է նիդերլանդացի վարպետներից։ Անսովոր ճշտությամբ պատկերում էր բույսերի և կենդանիների աշխարհը։ 16-րդ դարի սկզբին տարվում է միստիկ թեմատիկայով, որում դրսևորում է արտասովոր ֆանտազիա։

Հազվադեպ լինելով պաշտոնական շրջաններում, նկարիչը կապված չէր Մեդիչիների հետ, բայց հաճախ էր կատարում անհատական պատվերներ։ Կոզիմո Ռոսսելլիի աշակերտն էր։ Պիեռոն կարողացավ բացահայտել իր տաղանդը միայն ստեղծագործական ուղու ավարտին` Լեոնարդոյի, Բարտոլոմեո Ֆրայի և երիտասարդ Ռաֆայելի ազդեցության տակ։

Նշանակալի ստեղծագործություններ 
 Սիմոնետտա Վեսպուչիի դիմանկար, 1490, Շանթիի դաստակերտ, Կոնդեի թանգարան,
 Պրոկրիդայի մահը (Լոնդոն, Լոնդոնի ազգային պատկերասրահ),
 Աստվածամայրը՝ կանգնած պատվանդանի առջև վեց սրբերի հետ (Ուֆֆիցի),
 Սուրբ Կույսի երկնային պսակադրությունը (Լուվր, Փարիզ),
 Տեսարան Պերսևսի և Անդրոմեդի ֆաբուլայից (Ուֆֆիցի)
 Մարս և Վեներա (Բեռլին).

Մահացել է ժանտախտից, 1522 թվականի ապրիլի 12ին, Ֆլորենցիայում։

Պատկերասրահ

Ծանոթագրություններ 

Իտալացի նկարիչներ